## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

119. schôdza

Číslo: CRD-520/2022

489

**U z n e s e n i e**

**Ústavnoprávneho výboru Národnej rady Slovenskej republiky**

**z 21. apríla 2022**

k vládnemu návrhu **zákona o zriadení správnych súdov** a o zmene a doplnení niektorých zákonov (tlač 917)

**Ústavnoprávny výbor Národnej rady Slovenskej republiky**

1. **s ú h l a s í**

s vládnym návrhom zákona o zriadení správnych súdov a o zmene a doplnení niektorých zákonov (tlač 917);

**B. o d p o r ú č a**

Národnej rade Slovenskej republiky

vládny návrh zákona o zriadení správnych súdov a o zmene a doplnení niektorých zákonov (tlač 917) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 21. apríla 2022 do písomnej správy Ústavnoprávneho výboru Národnej rady Slovenskej republiky a  predložil ju na schválenie gestorskému výboru.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 489**

**z 21. apríla 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o zriadení správnych súdov a o zmene a doplnení niektorých zákonov (tlač 917)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. II bode 12 v § 493b písm. a) sa slovo „vykonávajú“ nahrádza slovom „vykonáva“ a na konci sa pripájajú slová „ustanovený osobitným predpisom“.

Gramatická úprava a spresnenie ustanovenia.

1. V čl. II bode 13 sa za vypúšťajú slová „§ 9 ods. 2, § 10, § 15, § 16, § 438 ods. 1 a“.

Keďže návrh zákona v čl. II bodoch 3, 4, 5 a 11 (§ 9 ods. 2, § 10, § 15, § 16, § 438 ods. 1) obsahuje priamo úpravu, ktorou sa nahrádzajú slová „krajský súd“ slovami „správny súd“ sú výnimky citované v čl. II bode 13 bezpredmetné (navrhovanú úpravu už by aj tak nebolo možné v nich vykonať, keďže dané slová sa tam už nevyskytujú).

1. V čl. XI bode 6 sa v § 17b ods. 2 slovo „kolégiu“ nahrádza slovom „kolégium“.

Gramatická úprava.

1. V čl. XI bode 12 (§ 58 ods. 1) sa vypúšťajú slová „a revíziu správneho súdu vykonáva revízne oddelenie najvyššieho správneho súdu“.

Vypustenie úpravy sa navrhuje z dôvodu duplicity; revízia správneho súdu je riešená v samostatnom § 58a (čl. XI bode 15).

1. V čl. XI bode 18 (§ 67 ods. 1) sa slová „písm. c)“ nahrádzajú slovami „písm. b)“.

Legislatívno-technická úprava nesprávne označeného ustanovenia; ustanovenia § 67 ods. 1 neobsahuje písmeno c). Navrhovaná úprava patrí, aj podľa dôvodovej správy, do písmena b).